बुराड़ी के हरित विहार इलाके में एक घर में घुसे युवक को चोरी के शक में भीड़ ने पीट-पीट कर मार डाला। चोरी के शक में जिस युवक की हत्या हुई है वह एक अन्य युवक के साथ घर में घुसा था। देखे जाने पर आसपास के लोग दौड़े, तभी दोनों आरोपी वहां से भागे। एक तो भाग गया लेकिन यह भीड़ के हाथ लग गया और भीड़ ने पीट-पीटकर अधमरा कर दिया। बेहोशी की हालत में उसे अरुणा आसफ अली अस्पताल ले जाया गया, जहां डॉक्टरों ने उसे मृत घोषित कर दिया।